München (elokuva)

München (Munich) on vuonna 2005 ensi-iltansa saanut Steven Spielbergin ohjaama elokuva, jonka pääosaa esittää Eric Bana. Elokuva kertoo Israelin palkkaamasta iskuryhmästä, jonka tehtävä on löytää ja tappaa vuoden 1972 olympialaisissa järjestetyn Münchenin verilöylyn suunnittelijat. Spielberg on kutsunut elokuvaansa ”historialliseksi fiktioksi”, jossa käsitellään todella tapahtuneita asioita fiktiivisten hahmojen kautta. Tarinan taustana oli Mossadin todellinen Jumalan kosto -nimellä tunnettu operaatio.

München sai Oscar-ehdokkuudet ohjauksesta, sovitetusta käsikirjoituksesta, musiikista ja leikkauksesta sekä parhaan elokuvan kategoriassa, muttei voittanut yhtäkään.

Vuonna 2017 The New York Timesin kriitikot arvioivat Münchenin vuosisadan 25 parhaan elokuvan joukkoon.

Lähteet 

Vuoden 2005 yhdysvaltalaiset elokuvat
Yhdysvaltalaiset draamaelokuvat
Poliittiset trillerit
Kesäolympialaiset 1972
Olympiaelokuvat
Vakoiluelokuvat
Steven Spielbergin ohjaamat elokuvat
Tositapahtumiin perustuvat elokuvat
Steven Spielbergin tuottamat elokuvat